โบ๊ท วิบูลย์นันท์ ยังอยู่ในห้องผ่าตัดเสี่ยง แคลเซียมกดทับไขสันหลัง
โบ๊ท วิบูลย์นันท์ ป่วยด้วยภาวะแคลเซียมเกาะที่กระดูกคอซึ่งไปกดทับไขสันหลัง ส่งผลให้ตลอดเวลาที่ผ่านมา ด้านขวาเกิดการอ่อนแรง และหมอได้ทำการตรวจอย่างละเอียดพบว่าก้อนที่เกาะค่อนข้างใหญ่และเป็นอันตราย จึงจำเป็นต้องทำการผ่าตัดนับเป็นการผ่าตัดใหญ่ เป็นการผ่าตัดเพื่อตัดเอาก้อนแคลเซียมออกซึ่งต้องผ่าตัดผ่านทางคอจากด้านหน้า,ทั้งนี้ เป็นการผ่าตัดที่ละเอียดอ่อนเพราะอวัยวะสำคัญคือเส้นประสาทและไขสันหลังอยู่ใกล้กันอย่างยิ่ง โดยหมอนัดทำการผ่าตัดในวันที่ 22 ธันวาคมนี้ ณ โรงพยาบาลศิริราช โดยหลังผ่าตัดจะต้องอยู่ภายใต้การดูแลจากแพทย์อย่างใกล้ชิดอย่างน้อย 4 วัน ซึ่งไม่สามารถเข้าเยี่ยมได้ ทั้งนี้ช่วง 4 วันหลังผ่านี้ถือเป็นช่วงสำคัญ ว่าร่างการจะตอบสนองการผ่าตัดครั้งนี้ได้ดีเพียงใดหรือจะต้องผ่าซ้ำหรือไม่อย่างไร,โดย กัปตัน ภูธเนศ หงษ์มานพ เพื่อนสนิทได้เปิดเผยผ่านอินสตาแกรมว่า วันนี้ตั้งแต่ 8 โมงเช้าพี่โบ๊ทต้องเข้ารับการผ่าตัดอาการกระดูกงอกไปกดทับเส้นประสาทที่ รพ.ศิริราช ขอให้การผ่าตัดในครั้งนี้สำเร็จลุล่วงไปด้วยดีให้พี่โบ๊ทปลอดภัยกลับมาเป็นป๋าโบ๊ทของพวกเราเหมือนเดิมในเร็ววันนี้นะครับ,ซึ่งล่าสุดจากการสอบถามไปยังบริษัทเซิร์ท เอนเตอร์เมนท์ บริษัทต้นสังกัดของ โบ๊ท วิบูลย์นันท์ เพื่ออัพเดตผลการผ่าตัดก็ได้รับคำตอบว่าขณะนี้นักแสดงอารมณ์ดียังไม่ออกจากห้องผ่าตัดหลังเข้าไปตั้งแต่เวลา 08.00 น.
โบ๊ท วิบูลย์นันท์ ป่วยด้วยภาวะแคลเซียมเกาะที่กระดูกคอซึ่งไปกดทับไขสันหลัง ส่งผลให้ด้านขวาเกิดการอ่อนแรง และหมอได้ทำการตรวจอย่างละเอียดพบว่าก้อนที่เกาะค่อนข้างใหญ่และเป็นอันตราย จึงจำเป็นต้องทำการผ่าตัดนับเป็นการผ่าตัดใหญ่
โบ๊ท วิบูลย์นันท์,กัปตัน ภูธเนศ หงษ์มานพ,โบ๊ท วิบูลย์นันท์ผ่าตัด,โบ๊ท วิบูลย์นันท์กระดูกทับไขสันหลัง,ข่าวบันเทิง,ไทยรัฐ,ไทยรัฐออนไลน์,แคลเซียมกดทับไขสันหลัง